اوکراین گه هجوم قیلگن روسیه اردوسی نینگ 12 مینگ دن آرتیق تلفات بیرگن لیگی بیلدیریلدی.
اوکراین قوراللی کوچ لری قوماندان لیگی, روسیه اردوسی نینگ 24- فبروری دن باشلب 7- مارچ گه قدر بولگن مدت مابینیده بیرگن تلفاتی حقیده معلومات بیردی.
شونده ی قیلیب, روسیه اردوسی نینگ 12 مینگ دن آرتیق عسکری نینگ اولدیریلگن لیگی, 48 اوچاق بیلن 80 تیک اوچری نینگ اوریب توشیریلگن لیگی و روسیه اردوسی گه عاید 303 تانک, 1036 زرهی واسطه, 120 توپ, 56 راکت تیزیمی و 27 هوا مدافعه سیستمی نینگ یوق قیلینگن لیگی بیلدیریلدی.
روسیه اردوسی, 474 موتر, 3 یینگیل سرعتلی کیمه, 60 یاقیلغی تانکری و 7 اوچووچیسیز اوچاغی نی قولدن بیریب قویگن.
اوکراین مدافعه وزیرلیگی استخبارات اداره سی اداره سی هم, خارکیف یقینیده گی اوروشده روسیه نینگ 41- اردو قوماندانی نینگ اورینباسری جنرال ویتالی گراسیموف نینگ اولدیریلگن لیگی نی بیلدیردی.
ایکّینچی چچنیا اوروشی, سوریه ده گی عملیات لر و قیریم نینگ اشغالی ده اورین آلگن گراسیموف نینگ, اوکراین ده اولدیریلگن ایکّینچی یوقاری مرتبه لی روس قوماندان ایکن لیگی بیلدیریلدی.
آلدین 41- اردو قوماندانی نینگ اورینباسری جنرال اندری سوخوویتسکی هم اوکراین عسکری لری تامانیدن اولدیریلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
